एसएसटी नगर सोसायटी ने चलाया सफाई अभियान
भलेही इम्प्रूवमेंट ट्रस्ट ने सफाई कर्मचारी रखे हो, लेकिन एसएसटी नगर में सफाई का बुरा हाल है इसके चलते इलाके की वेलफेयर सोसायटी को स्वयं सफाई अभियान चलाया। इसके तहत राजपुरा रोड से पुरानी चूना भट्टी के रास्ते से सोसायटी में आने वाले रास्ते को तार लगाकर किया बंद किया गया और खुले मैदान की सफाई कराई।
एसएसटी नगर वेलफेयर सोसायटी के प्रधान ऋषि गर्ग ने बताया कि खाली मैदान की सफाई करा बच्चों के खेलने के लिए बैडमिंटन ग्राउंड तैयार किया जाएगा। इससे शरारती तत्वों का इस रास्ते से आना-जाना बंद हो जाएगा। कुलविंदर सिंह बराड़ ने बताया कि इसी रास्ते के जरिए कई बार सोसायटी में स्नेचिंग और चोरी की वारदातें हो चुकी है। जिसे मद्देनजर रखते हुए सोसायटी मेंबरों ने फैसला किया कि एक तो इस रास्ते को बंद किया जाए और खाली पड़े मैदान को साफ सुथरा बना ग्राउंड तैयार कर दिया जाए। उन्होंने बताया कि सोसायटी की ओर से यहां लाइटों का प्रबंध किया जाएगा और जरूरत पड़ी तो सीसीटीवी कैमरे भी लगाए जाएंगे। इस मौके पर रजिंद्र बांसल, संगम जिंदल, डॉ. प्रवीण, संगम जिंदल रणजीत सिंह मौजूद रहे।
एसएसटी नगर में सफाई अभियान के तहत सफाई करते सोसायटी मेंबर्स।
hin_Deva hin_Deva hin_Deva bho_Deva